open-index/open-wikipedia-markdown huggingface dataset:
One Million Dollar Voice

***One Million Dollar Voice*** ialah sebuah siri drama televisyen Malaysia 2023 arahan Michael Ang dibintangi oleh Emma Maembong, Amelia Henderson, Ben Amir, Tracie Sinidol, Lah Ahmad, Ezra Kairo, Layla Sania, Roy Azman, Neeta Manis, Uriah See, Naufal Azrin dan ramai lagi. Siri drama ini memulakan tayangan perdana di Slot MegaDrama Astro Ria bermula 28 Ogos 2023 menggantikan Budak Hostel Otaknya Sewel. 

## Sinopsis
Mengisahkan krew produksi serta para peserta sebuah pertandingan realiti yang suatu ketika dahulu tersohor tetapi kini kian corot di kalangan para penonton.

Dengan tekanan yang diterima, penerbit TJ yang diperankan oleh Emma Maembong ingin menebus semula maruahnya serta rancangan terbitannya walau apa jua sekalipun.

Siri rantaian ini turut memaparkan motif di sebalik setiap penyertaan peserta yang mendahagakan wang kemenangan sebanyak USD 1 juta.

Antaranya Ali yang dimainkan oleh Ben Amir yang ingin melepaskan dirinya daripada genggaman gang lamanya untuk berkahwin dengan wanita pilihannya yang merupakan anak seorang anggota polis.

Manakala Zana yang dilakonkan oleh Amelia Henderson ingin membebaskan dirinya daripada dibelenggu oleh kisah silamnya sebagai seorang pekerja seks dengan bertekad untuk memenangi wang tunai tersebut.

Joe yang dimainkan oleh Lah Ahmad perlu melangsaikan hutangnya demi menyelamatkan nyawa isteri dan anaknya.

## Pelakon

### Pelakon Utama

* Emma Maembong sebagai TJ
* Amelia Henderson sebagai Zana
* Ben Amir sebagai Ali
* Tracie Sinidol sebagai Aida
* Lah Ahmad sebagai Joe
* Ezra Kairo sebagai Prabu
* Layla Sania sebagai Bella
* Roy Azman sebagai Halim
* Neeta Manis sebagai Sheila
* Uriah See sebagai Felix
* Naufal Azrin sebagai Daim

### Pelakon Pembantu
* Nina Juren sebagai Hasnah
* Sean Lee sebagai Jason
* Farid Amirul sebagai Tauke Hung
* Keanu Azman sebagai Mad Sajad
* Bee Aishah sebagai Sofia
* Zarul Husin sebagai En. Karim
* Akmal Asyraf sebagai Aress
* Malle Christian sebagai Neeta
* Natasha Roslan sebagai Jaja
* Melissa Aurellia sebagai Keena
* Hafeez Mikail sebagai Jahar
* Zarina Zainoordin sebagai Suraya
* Maria Farida sebagai Salina
* Auni Yusri sebagai Nadia
* Fizzy Aziz sebagai Abu
* Faizul Syaharin sebagai Sarjan Hassan
* Afry Wijoyo sebagai Pembantu Jason
* Ikhwan Khairuddin sebagai Aslam
* Wan Azwan sebagai Murad
* Shyrim Husni sebagai Doktor

### Penampilan Khas
* Michael Ang sebagai Dirinya sendiri
* Syafinaz Selamat sebagai Dirinya sendiri
* Ajai sebagai Dirinya sendiri
* Siti Nordiana sebagai Dirinya sendiri
* Nabil Ahmad sebagai Dirinya sendiri
* Elly Mazlein sebagai Dirinya sendiri
* Sophia Liana sebagai Dirinya sendiri
* Linda Nanuwil sebagai Dirinya sendiri
* Ara Johari sebagai Dirinya sendiri
* Cat Farish sebagai Dirinya sendiri
* Amir Masdi sebagai Dirinya sendiri
* Shaza Bae sebagai Pembaca berita

## Rujukan
Sungai Tanjong

**Sungai Tanjong** () ialah sebatang sungai di Daerah Mukah, dalam negeri Sarawak, Malaysia. Sungai ini terletak di dalam zon pentadbiran Bahagian Mukah dan juga merupakan cabang sungai kepada Batang Mukah. Ia terletak kira-kira  ke arah timur dari ibu negara Malaysia, Kuala Lumpur.

## Sejarah
Toponim bentuk muka bumi ini iaitu Sungai Tanjong telah dimasukkan ke dalam pangkatan data geografi GeoNames pada 23 Julai 2023, dengan pengenal pasti dalam GeoNames iaitu 12547226.

## Ciri-ciri fizikal
Sungai Tanjong berpunca di kawasan perhutanan berpaya di kawasan tanah pamah di Kampung Tanjung, iaitu sebuah kampung di dalam Daerah Mukah, Sarawak. Sungai ini mengalir ke arah timur untuk bercamtum dengan Batang Mukah yang mengalir terus ke Laut China Selatan sebagai penamat Sungai Tanjong. Muara bagi Sungai Tanjong terletak di kawasan perkampungan yang sama iaitu Kampung Tanjung, Daerah Mukah.

Punca bagi Sungai Tanjong terletak di ketinggian di antara  dari atas paras laut manakala muara sungai bagi Sungai Tanjong pula terletak di ketinggian di antara  dari atas paras laut.

## Ciri-ciri lembangan
Sungai Tanjong merupakan sebahagian daripada sistem lembangan Batang Mukah yang terletak di dalam Bahagian Mukah. Sungai Tanjong juga merupakan anak sungai kepada Batang Mukah yang mengalir terus ke Laut China Selatan. Kedudukan sungai ini terletak di antara Sungai Tellian dan Sungai Abang.

Pemerhatian muka bumi oleh Pentadbiran Aeronautik dan Angkasa Kebangsaan (NASA) mendedahkan bahawa terdapat kira-kira lima ke 25 orang yang mendiami di sekitar kawasan lembah Sungai Tanjong. Kawasan lembah Sungai Tanjong dilitupi dengan kawasan perhutanan, petempatan manusia, pengangkutan dan pertanian. Petempatan yang berdekatan dengan Sungai Tanjong termasuk Kampung Tanjung, Kampung Litong, dan Kampung Tutus Hilir.

## Lihat juga
* Sungai Tellian, anak sungai Batang Mukah berikutnya menuju ke hilir sungai
* Sungai Abang, anak sungai Batang Mukah berikutnya menuju ke hulu sungai

## Rujukan
Mizuho Capital

ialah sebuah firma modal teroka yang bergabung dengan Mizuho Bank, bank kedua terbesar di Jepun dari segi aset. Firma itu mempunyai ibu pejabat di Tokyo.

Firma itu mempunyai modal sebanyak ¥49.6 bilion dan berfokus pada pelaburan dalam bidang teknologi maklumat dan bioteknologi. Lebih 600 syarikat yang dilabur oleh Mizuho telah diumumkan. Menurut Nikkei, Mizuho ialah firma modal teroka kelima terbesar di Jepun.

Mizuho Capital telah ditubuhkan pada tahun 2002 melalui penggabungan Fujigin Capital, Tokyo Venture Capital dan IBJ Investment. Ketiga-tiga firma ini adalah anak syarikat Fuji Bank, Dai-Ichi Kangyo Bank dan Bank Perindustrian Jepun. Mizuho Capital juga telah membuat pengambilalihan syarikat lain, termasuk syarikat Vantec. Mizuho kemudian menjual saham Vantec pada 2011.

## Lihat juga
* Kumpulan Kewangan Mizuho

## Rujukan

## Pautan luar
*
Helicobacter pylori

**Jangkitan ''Helicobacter pylori*** ialah sejenis jangkitan yang biasanya berlaku pada [[perut]] dan berpunca dari bakteria *Helicobacter pylori*. Jangkitan ini biasanya tidak mempunyai gejala; tetapi boleh mengakibatkan gastritis (keradangan perut) atau [[Ulser peptik|ulser perut]]. Gejala-gejala terlibat mungkin termasuk [[Sakit abdomen|sakit perut]], loya dan pedih ulu hati. Jangkitan juga dikaitkan dengan gastritis atropik, [[Barah perut|kanser gastrik]] dan [[limfoma]] jenis limfoid mukosa (MALT).

Bakteria yang berkait rapat dengan jangkitan ini dipercayai merebak kebanyakannya melalui laluan tinja-mulut dan mungkin mulut-mulut. Antara faktor-faktor risiko terlibat termasuklah penetapan di kawasan yang penyakit itu biasa berlaku dan [[kemiskinan]]. *Helicobacter pylori* ialah bakteria [[gram-negatif]], bermikroaerofil, berbentuk batang melengkung. Diagnosis penyakit ini adalah melalui [[Ujian pernafasan urea|ujian nafas urea]], ujian antigen najis, ujian urease pantas, atau [[Biopsi|biopsi tisu]]. [[Serologi]] mungkin menunjukkan sama ada jangkitan semasa atau jangkitan lampau.

Kes penyakit yang tanpa kewujudan gejala tidak memerlukan rawatan khusus. Namun sekiranya berlaku sebaliknya, gabungan [[perencat pam proton]] (PPI), [[bismut subsalisilat]], metronidazola dan tetrasiklina boleh digunakan. Jika bakteria tersebut mempunyai rintangan ubat-ubatan yang rendah pada kawasan yang dikenal pasti, klaritromisin, dan amoksisilin atau metronidazola boleh digunakan. Vaksin *H. pylori'' sedang dibangunkan pada 2015.

Dianggarkan 60% daripada penduduk dunia telah dijangkiti pada tahun 2015, dengan perkara ini lebih biasa berlaku di negara-negara membangun. Jangkitan ini selalunya bermula pada zaman kanak-kanak. Kira-kira 5% kanak-kanak di bawah 10 tahun di Amerika Syarikat terjangkit. Dalam beberapa dekad kebelakangan ini, kadar penyakit ini telah menurun di banyak negara. Bakteria ini mula dikenal pasti pada tahun 1982 oleh doktor Australia Barry Marshall dan Robin Warren. 

## Rujukan
Yousra Saouf

**Yousra Saouf** (; ) merupakan seorang penyanyi dan pelakon Maghribi yang mula terkenal di dunia Arab pada usia 20 tahun selepas penyertaannya dalam musim kedua *Arab Idol*, yang disiarkan di MBC. Beliau mendapat pujian oleh juri dan orang ramai, suaranya dikaitkan dengan diva Mesir Najat Essaghira. Dia menduduki tempat kesembilan dalam pertandingan itu.

## Kehidupan awal
Yousra Saouf berasal dari Casablanca, Maghribi.

## Persembahan dalam ''Arab Idol''
### Persembahan semasa uji bakat
* Casting (Casablanca): "Akthar Min Awal Ahebak" oleh Ahlam
* Casting Beirut (Uji bakat berkumpulan): "Mali" oleh Warda Al-Jazairia
* Casting Beirut (Uji bakat akhir): "Ana Fintizarak" oleh Umm Kulthum

### Persembahan semasa perdana
* 27 teratas: "Oyoun El Alb" oleh Najat Essaghira
* Wildcards Survival Prime: "Ma Thasabnish" oleh Sherine
* Perdana pertama: "El Amaken" oleh Mohammed Abdu
* Perdana ke-2: "Elli Kan" oleh Nancy Ajram
* Perdana ke-3: "In Raht Minek Ya Ain" oleh Shadia
* Perdana ke-4: "Ana Albi Lek Meyal" oleh Fayza Ahmed

## Selepas ''Arab Idol''
Selepas meninggalkan program itu, Yousra telah dihubungi oleh penulis lirik Emirati Mosaab El Anzi, yang, terpesona dengan suaranya, menulis lagu pertamanya "Bghito Yahlali". Lagu itu, yang ditulis dalam bahasa Arab Maghribi, akan dimuatkan dalam album sulung yang akan datang. Yousra berkongsi pentas dengan Ahlam semasa konsertnya pada 30 Mei 2013 di festival muzik Mawazine di Rabat, Maghribi.

## Rujukan

## Pautan luar

*
Elvina Chua

**Elvina Chua** (lahir 10 November 1990) merupakan seorang pelakon, model dan bekas ratu cantik Malaysia yang berasal dari Klang, Selangor. Memulakan kerjaya awal sebagai model dan personaliti media sosial, beliau juga banyak membintangi filem, drama dan telefilem tempatan. Beliau terkenal menerusi watak Sasha lakonannya dalam filem *[[Ada Hantu]]* (2021) dan *[[Ada Hantu 2]]* (2022). Selain menceburi bidang lakonan, beliau juga merupakan seorang guru yoga yang bertauliah (RYT200).

## Kerjaya
Elvina Chua bergiat aktif di dalam bidang peragaan bermula pada tahun 2019. Pada tahun 2011, beliau mula menyertai pertandingan ratu cantik dan tersenarai di antara 10 teratas dalam pertandingan *Miss Earth Malaysia* yang dianjurkan pada tahun 2011 dan memenangi gelaran Ms. Charming. Kemudian pada tahun 2013, beliau menyertai *Miss Global International Malaysia* pada tahun 2013, dan tersenarai dalam enam teratas dan memenangi gelaran "Ms. Perfect Body" dan "Ms. Popularity" dan juga pada tahun yang sama, beliau telah dinobatkan sebagai "Miss Yachting International Pageant" dan mewakili Malaysia ke China dan tersenarai di antara 10 teratas daripada wakil dari seluruh dunia.

Pada tahun 2017, beliau mula menyertai Metrowealth sehingga tahun 2020. 

## Filemografi
### Filem

### Drama

### Telefilem

### Penampilan televisyen

## Rujukan


## Pautan luar
* 
*
Mohammad Abdul Hamid

**Mohammad Abdul Hamid** (lahir 1 Januari 1944) ialah seorang ahli politik Bangladesh yang berkhidmat sebagai Presiden Bangladesh dari 2013 hingga 2023. Beliau terpilih bagi penggal pertamanya pada April 2013, dan dipilih semula pada 2018. Sebelum itu, beliau berkhidmat sebagai Pengerusi (Speaker) Parlimen Negara Bangladesh dari Januari 2009 hingga April 2013. Beliau juga memangku jawatan Presiden selepas kematian Zillur Rahman pada Mac 2013. Beliau ialah presiden paling lama berkhidmat dalam sejarah Bangladesh.

## Rujukan
Penangkap (besbol)

**Penangkap** () ialah posisi dalam sukan besbol dan sofbol. Apabila pemukul (*batter*) mengambil giliran untuk memukul, penangkap akan menyangkung di belakang plat rumah (*home plat*) dan di hadapan pengadil serta menangkap bola daripada pelempar (*pitcher*). Tambahan lagi, penangkap juga perlu menguasai kemahiran-kemahiran lain untuk menjaga posisi dengan mahir.

Posisi penangkap membolehkannya dapat melihat keseluruhan padang sekali gus menjadikannya posisi terbaik untuk mengisyarat dan memimpin pemain-pemain lain dalam permainan bertahan. Penangkap biasanya memberi isyarat kepada pelempar dengan menggunakan isyarat tangan. Isyarat dibuat berdasarkan kekuatan dan mekanik pelempar serta didorong oleh kecenderungan dan kelemahan pemukul. Penangkap berperanan penting dalam permainan terutamanya ketika bukan "in play". Permainan faul, bola lantun di tanah dan perlanggaran dengan pelari ketika permainan kesemuanya melibatkan penangkap. Oleh sebab itu, mereka dipakaikan peralatan keselamatan seperti pelindung muka, dada dan tekak, pelapik tulang kering dan sarung tangan pad yang berat.

## Dewan Kemasyhuran
Sehingga tahun 2019, terdapat 19 orang pemain yang beraksi sebagai pelempar telah disenaraikan ke dalam Dewan Kemasyhuran iaitu:

* Johnny Bench
* Yogi Berra
* Roger Bresnahan
* Roy Campanella
* Gary Carter
* Mickey Cochrane
* Bill Dickey
* Buck Ewing
* Rick Ferrell
* Carlton Fisk
* Josh Gibson
* Gabby Hartnett
* Ernie Lombardi
* Biz Mackey
* Mike Piazza
* Iván Rodríguez
* Louis Santop
* Ray Schalk
* Ted Simmons
 

## Pautan luar
* Website on the history and evolution of catchers' equipment
* Catcher Mask Research
Mitsui Fudosan

ialah pemaju hartanah utama di Jepun. Mitsui Fudosan ialah salah satu syarikat teras Mitsui Group.

## Struktur korporat
Syarikat itu disusun kepada empat bahagian. 

* Bahagian Bangunan Pejabat
* Bahagian Perkhidmatan Penyelesaian Hartanah
* Bahagian Perniagaan Penginapan
* Bahagian Hartanah Runcit

## Projek utama

* Di Tokyo, Mitsui menjalankan projek pembangunan semula yang besar di daerah Nihonbashi, tempat pengasas kumpulan Takatoshi Mitsui mempunyai kedai kimononya pada abad ke-17.  Mitsui juga membangunkan bangunan pejabat "Gran Tokyo North Tower" di Stesen Tokyo . 
* Di New York City, projek utama pertama Mitsui ialah Bangunan Exxon seluas 2.3 juta kaki persegi (1251 Avenue of the Americas), yang diperolehnya pada 1980-an. Ia kemudiannya terlibat dalam beberapa projek lain di bandar bersama-sama dengan rakan kongsi tempatan.  Ia telah mengumumkan rancangan untuk melabur sehingga $1.25 bilion dalam menara 51 tingkat 50 Hudson Yards sebagai sebahagian daripada Projek Pembangunan Semula Hudson Yards, yang akan menjadi projek luar negara terbesar oleh syarikat hartanah Jepun dalam sejarah. 
* Di Honolulu, Hawaii, Mitsui memiliki dan mengendalikan hotel Halekulani ionik di Pantai Waikiki. 
* Di Shanghai, ia melancarkan **Mitsui Shopping Park LaLaport Shanghai Jinqiao**, LaLaport pertama yang dibuka di luar Jepun. 
* Di Taiwan, ia melancarkan **Mitsui Outlet Park Linkou**, **Mitsui Outlet Park Taichung Port** dan **Mitsui Outlet Park Tainan** .
* Di Malaysia, Sepang, Mitsui telah melancarkan **Mitsui Outlet Park KLIA Sepang** yang dibuka pada Julai 2015, manakala fasa kedua pusat membeli-belah itu dibuka pada Februari 2018.
* Di Malaysia, Kuala Lumpur, Mitsui telah melancarkan pusat membeli-belah LaLaport pertamanya di Asia Tenggara yang dikenali sebagai **Mitsui Shopping Park LaLaport Bukit Bintang City Centre** yang terletak dalam pembangunan Pusat Bandar Bukit Bintang (BBCC), dengan kerjasama BBCC Development Sdn Bhd di bawah usaha sama. perjanjian. Satu lagi projek akan datang dikenali sebagai Mitsui Serviced Suites juga akan dibina sebagai sebahagian daripada Fasa 2 pelan induk BBCC. 

## Rangkaian global
Syarikat ini kini memiliki 12 pejabat cawangan di seluruh dunia. 

* Mitsui Fudosan America, Inc.
* Perbadanan Halekulani
* Mitsui Fudosan (UK) Ltd.
* Mitsui Fudosan (Asia) Pte. Ltd.
* Mitsui Fudosan (Shanghai) Consulting Co., Ltd.
* Mitsui Fudosan Consulting (Beijing) Co., Ltd.
* Mitsui Fudosan Consulting (Guangzhou) Co., Ltd.
* Mitsui Fudosan (Asia) Malaysia Sdn. Bhd.
* Mitsui Fudosan Australia Pty. Ltd.
* Mitsui Fudosan Asia (Thailand) Co., Ltd.
* Mitsui Fudosan Taiwan Co., Ltd.
* Mitsui Fudosan Co., Ltd. Cawangan Hong Kong

## Lihat juga

* Muzium Kereta Api Model Hara, sebuah muzium model kereta api di Yokohama yang diuruskan oleh Mitsui Fudosan
* *Konsert Snoopy*
* Syarikat Tanah Oriental

## Rujukan

## Pautan luar

*
Bisikan Iblis

***Bisikan Iblis*** merupakan sebuah filem hantu Indonesia yang diterbitkan pada 13 September 2018 diarahkan oleh Hanny R. Saputra. Filem ini menceritakan tentang seorang remaja bernama Nany yang mengalami sebuah peristiwa pilu. Akibat menyaksikan kematian ibunya yang luar biasa, Nany mengalami trauma dan menjadi paranoid. Pelakon utama dalam filem ini ialah Amanda Manopo, Rebecca Klopper, Zoe Abbas Jackson, dan masih banyak lagi. Adaptasi dari novel *Ghost Dormitory* karya Sucia Ramadhani.

## Barisan pelakon

## Pautan luar
*
Stadium Dodger

**Stadium Dodger** () ialah stadium besbol yang terletak di kejiranan Elysian Park Los Angeles, California, Amerika Syarikat. Stadium ini merupakan gelanggang utama bagi pasukan Major League Baseball, Los Angeles Dodgers. Stadium yang telah dibuka sejak tahun 1962 ini dibina dalam masa kurang daripada tiga tahun dengan nilai kos sebanyak AS$23 juta (AS$ pada 2020). Stadium ini merupakan stadium tertua di barat Sungai Mississippi bagi pasukan MLB dan stadium ketiga tertua secara keseluruhan selepas Fenway Park di Boston (1912) dan Wrigley Field di Chicago (1914). Stadium ini juga merupakan stadium besbol terbesar di dunia dari segi kapasiti tempat duduk.

Stadium ini pernah mengacarakan Perlawanan All-Star Major League Baseball sebanyak dua kali iaitu pada tahun 1980 dan 2022 serta 10 Siri Dunia (1963, 1965, 1966, 1974, 1977, 1978, 1981, 1988, 2017 dan 2018). Stadium ini juga menjadi tuan rumah kepada aksi separuh akhir dan final kejohanan World Baseball Classic pada tahun 2009 dan 2017. Selain sukan besbol, stadium ini juga melangsungkan perlawanan bola sepak pada 3 Ogos yang menampilkan empat pasukan iaitu Los Angeles Galaxy, Real Madrid, Everton, dan Juventus. Los Angeles Kings dan Anaheim Ducks juga menggunakan stadium ini untuk aksi musim mereka pada 2014 sebagai sebahagian daripada NHL Stadium Series.

Stadium ini kadang kala digelar sebagai “Blue Heaven on Earth,” yang pernah diungkapkan oleh pengurus Dodgers, Tommy Lasorda.

## Catatan

## Pautan luar

*Stadium site on MLB.com
*   Dodger Stadium Seating Chart 
*Los Angeles Sports Council 
*Dodger Stadium Review and Photos
*Image of a worker clearing a drain of a flooded Dodger Stadium, California, 1977. Los Angeles Times Photographic Archive (Collection 1429). UCLA Library Special Collections, Charles E. Young Research Library, University of California, Los Angeles.
Rogers Centre

**Rogers Centre** (asalnya **SkyDome**) ialah stadium pelbagai guna yang terletak di Downtown Toronto, Ontario, Kanada. Stadium ini dibuka pada tahun 1989 dan menjadi venue bagi pasukan Toronto Blue Jays yang bertanding di Major League Baseball (MLB). Stadium ini pernah menjadi gelanggang utama bagi pasukan Toronto Argonauts yang beraksi Canadian Football League (CFL) dan Toronto Raptors di saingan National Basketball Association (NBA). Pasukan Buffalo Bills dari National Football League (NFL) juga beraksi dalam siri setiap tahun di stadium ini bagi kejohanan Bills Toronto Series dari 2008 hingga 2013. Selain melangsungkan perlawanan sukan, stadium ini juga menjadi hos kepada perkara penting seperti konvensyen, konsert, karnival pelancongan, sarkas, acara monster truck serta ekspo perdagangan.

Stadium ini bertukar nama menjadi "Rogers Centre" selepas pembelian stadium yang dilakukan oleh Rogers Communications pada tahun 2005. Syarikat itu juga merupakan pemilik kepada pasukan Toronto Blue Jays. Stadium ini menjadi stadium terakhir MLB di Amerika Utara yang dibina untuk melangsungkan sukan besbol dan bola sepak. Stadium ini menjadi pentas kepada acara pembukaan dan penutupan Sukan Pan Amerika 2015.

## Catatan

## Pautan luar

*
Sijil pengguna akhir

**Sijil pengguna akhir**, atau **''End-user certificate'', EUC**, ialah  sebuah dokumen yang digunakan dalam pemindahan antarabangsa, termasuklah penjualan dan bantuan dalam bentuk senjata, termasuk senjata dan peluru untuk mengesahkan bahawa pembeli adalah penerima akhir bahan dan tidak bercadang untuk memindahkan bahan tersebut ke yang lain. Dokumen EUC dikehendaki oleh pelbagai kerajaan untuk menyekat pergerakan bahan ketenteraan ke destinasi yang tidak diingini, seperti pergerakan ke bawah tangan sebuah kumpulan bukan negara yang berada di bawah sekatan antarabangsa atau domestik, kerajaan yang mempunyai rekod hak asasi manusia yang buruk atau negeri yang dianggap sebagai ancaman oleh pembekal asal lengan.

## Isu
Terdapat beberapa masalah dengan pendokumentasian EUC sebagai cara untuk mencegah eksport senjata yang tidak diingini: EUC boleh dipalsukan atau dipalsukan. Mereka juga boleh didapati melalui pegawai yang korup dan oleh itu terdapat keperluan untuk meghasilkan dokumen EUC yang sukar untuk dipalsukan.  Masalah lain ialah dokumen EUC tidak menjamin bahawa penerima senjata akan benar-benar memenuhi janjinya untuk tidak memindahkan senjata yang diterima. EUC yang tidak disandarkan oleh pemantauan penggunaan akhir yang betul adalah lemah. 

Penyalahgunaan EUC telah berlaku di dalam sejarah perang. Pada tahun 1936 hingga 1938, senjata Jerman dibekalkan kepada kedua-dua pihak dalam Perang Saudara Sepanyol melalui Greece menggunakan sijil pengguna akhir Greek dan Mexico: lihat Pyrkal .

## Rujukan
Geografi Chad

**[[Chad]]** adalah salah satu daripada 47 negara dikelilingi daratan di dunia dan terletak di Afrika Tengah Utara, berukuran , hampir dua kali ganda saiz Perancis dan lebih sedikit daripada tiga kali saiz California. Kebanyakan penduduknya yang pelbagai dari segi etnik dan bahasa tinggal di selatan, dengan kepadatan antara 54 orang setiap kilometer persegi di lembangan Sungai Logone hingga 0.1 orang di utara B.E.T. (Bourkou-Ennedi-Tibesti) kawasan gurun, yang sendiri lebih besar daripada Perancis. Ibu kota N'Djaména, yang terletak di pertemuan Sungai Chari dan Sungai Logone, bersifat kosmopolitan, dengan populasi semasa melebihi 700,000 orang.

Chad mempunyai empat zon iklim. Zon Sahara paling utara mempunyai purata hujan kurang daripada  setiap tahun. Populasi manusia yang jarang adalah sebahagian besarnya nomad, dengan beberapa ternakan, kebanyakannya ruminan kecil dan unta. Zon Sahelian tengah menerima hujan antara  dan mempunyai tumbuh-tumbuhan dari padang rumput/renek hingga savana terbuka berduri. Zon selatan, sering dirujuk sebagai zon Sudan, menerima antara , dengan savana hutan dan hutan luruh untuk tumbuh-tumbuhan. Hujan di zon Guinea, yang terletak di hujung barat daya Chad, berjulat antara .

Bentuk muka bumi negara ini secara amnya rata, dengan ketinggian secara beransur-ansur meningkat apabila seseorang bergerak ke utara dan timur dari Tasik Chad. Titik tertinggi di Chad ialah Emi Koussi, gunung yang menjulang  di utara Pergunungan Tibesti. Dataran Tinggi Ennedi dan dataran tinggi Ouaddaï di timur melengkapkan imej lembangan yang secara beransur-ansur landai, yang menurun ke arah Tasik Chad. Terdapat juga tanah tinggi tengah di kawasan Guera yang menjulang sehingga .

## Rujukan

## Pautan luar

* – title=Field Listing: Geographic Coordinates. Geo-links for Geography of Chad.
*Detailed map of Chad from www.izf.net
Politik Chad

**Politik [[Chad]]** berlaku dalam rangka kerja republik presiden, di mana Presiden Chad adalah ketua negara dan ketua pemerintahan. Badan eksekutif dilaksanakan oleh kerajaan. Badan perundangan terletak pada pemerintahan dan parlimen. Chad adalah salah satu negara yang paling korup di dunia.

Pada Mei 2013, pasukan keselamatan di Chad menggagalkan rampasan kuasa terhadap Presiden Idriss Deby yang telah bersiap sedia selama beberapa bulan. Pada April 2021, Presiden Déby telah dicederakan oleh kumpulan pemberontak Front Pour l'Alternance et La Concorde au Tchad (FAKTA). Dia meninggal dunia akibat kecederaannya pada 20 April 2021. Jawatan presidennya diambil oleh ahli keluarganya Mahamat Déby pada April 2021. Ini mengakibatkan kedua-dua Dewan Negara dan Kerajaan Chad dibubarkan dan digantikan dengan Majlis Tentera Peralihan.

Majlis Peralihan Kebangsaan akan menyelia peralihan kepada demokrasi.

## Rujukan

## Pautan luar
Ayu Dyah Pasha

**Ayu Dyah Pasha** () merupakan seorang pelakon dan model Indonesia. Beliau memulakan kerjayanya sebagai model. Kerjayanya terus berkembang sehingga dikenali luas dalam beberapa siri televisyen dan filem.

## Filemografi
### Filem

### Siri web

### Televisyen

## Bibliografi
### Buku
* *Catatan Sahabat Ayu Show* (2021)

## Pautan luar
* 
*
Tanduk unikorn

**Tanduk unikorn**, turut disebut **alikorn** atau **senggirik**, ialah sebuah objek legenda yang keberadaannya diterima di Eropah dan Asia dari waktu awal tercatat. "Tanduk" ini datang daripada makhluk yang dipanggil unikorn, yang turut dikenali dalam Alkitab Ibrani sebagai *[[re'em]]* atau seladang liar. Banyak kuasa pemulihan dan kebaikan penawar dilambangkan dengan senggirik, menjadikannya satu daripada ubat yang paling tenar dan mahal ketika zaman Pembaharuan, dan mewajarkan penggunaannya di lingkungan teratas. Kepercayaan berkaitan senggirik dipengaruhi oleh alkimia melalui perubatan spagirik. Sifat pemurnian tanduk ini malah diberikan ujian, sebagai contoh, dalam bukunya Ambroise Paré, *Discourse on unicorn*.
 

Kepercayaan terhadap kuasa senggirik berterusan sehinggalah abad ke-16, apabila sumber sebenarnya iaitu narwal ditemukan. Mamalia laut ini empunya asal senggirik tersebut, yang sebenarnya adalah gigi memanjang yang dijumpai pada mulut si jantan dan sesetengah si betinanya. Sejak itu, tanduk unikorn disebutkan dalam karya-karya fantasi, permainan lakon peran dan permainan video, yang memanfaatkan perlambangan legendanya.

## Lihat juga
* Rusa senggirik
* Gading

## Rujukan
Dusun Tompizos

Tompizos dalam bahasa melayu bermaksud ulat bulu. Suku kaum dusun tompizos di katakan kebal daripada ulat bulu yang mengelilingi penempatan mereka. Penempatan asal etnik ini berada berhampiran dengan tugu Nunuk Ragang iaitu sebuah tempat yang dikenali sebagai Tompios. Lokasi ini kini terletak di jalan Ranau-Sandakan.

Identiti mereka boleh dibezakan dengan suku Kadazandusun lain menerusi sebutan dalam pertuturan, iaitu banyak menggunakan konsonan ‘dl’ yang menghasilkan letupan glotis di tepi lidah dan lelangit. Etnik ini kumpulan minoriti dengan anggaran antara 10,000 hingga 15,000 sahaja di Sabah. Kumpulan etnik ini kebanyakan boleh ditemui di lima kampung di Tongod iaitu Kampung Simpang Entilibon, Sanan, Linayukan, Maliau dan Namukon, manakala 20 kampung lagi di Keningau. Antaranya, Batu Lunguyan, Simpan Empat, Mandagan, Pekan Keningau, Kabatang Baru, Sinua serta Sinaron.

Suku kaum dusun tompizos mempunyai banyak pantang larang yang berkaitan dengan sawah padi, beras dan nasi.

Antara Kepercayaan masyarakat suku kaum dusun tompizos ialah bahawa mereka tidak boleh menyenduk nasi dalam periuk daripada bahagian tengah, sebaliknya dimulakan dari tepi, larangan memijak nasi dan tidak boleh meninggalkan walau sebutir pun nasi dalam pinggan kerana semangat padi. Pantang larang semasa berladang pula mencegah masyarakat suku kaum dusun tompizos daripada menjemur padi daripada tengah tetapi haruslah dimulakan dari tepi ladang.

Suku kaum dusun tompizos yang kini menjadi sebahagian daripada rumpun KDMR mempunyai pakaian tradisi yang unik. Pakaian tradisional mereka mempunyai timah yang berbentuk segitiga di belakang pakaian wanitanya yang mengikut kepercayaan suku kaum dusun tompizos digunakan untuk memanggil roh. Manakala pakaian tradisi lelaki pula mempunyai rantai yang terdiri daripada gigi binatang dan parang berukir.

Cara hidup berpindah randah masyarakat suku kaum dusun tompizos membawa etnik ini bertebaran sehingga ke daerah Keningau selepas kampung mereka dilanda penyakit berjangkit seperti kolera dan taun. Lamia Ladu, 57, wanita etnik suku kaum Dusun Tompizos yang menetap di Kampung Simpang Entilibon dan golongan orang orang tua etnik ini kini menjadi sumber penulisan dan pengetahuan generasi muda rakyat Sabah mengenai suku kaum mereka.

Etnik suku kaum dusun tompizos kini telah meninggalkan kebanyakan pantang larang adat istiadat lama suku kaum mereka seiring dengan perubahan masa.

*Sumber: Berita Harian*
Sun Dong-yol

**Sun Dong-yol** (;  or  ; lahir 10 Januari 1963) ialah bekas pemain besbol profesional Korea Selatan serta bekas pengurus. Beliau merupakan pitcher yang pernah beraksi di Liga KBO dan Nippon Professional Baseball serta bekas pengurus yang mengendalikan pasukan Samsung Lions dan Kia Tigers di KBO.

Sun ialah salah seorang pemain pitcher yang paling berjaya di Liga KBO. Beliau diundi sebagai Pemain Terbaik Liga KBO sebanyak tiga kali, memenangi Triple Crown empat kali serta dianugerahkan Sarung Tangan Emas enam kali di samping tampil dalam All-Star KBO sembilan kali. Sun memegang rekod ERA terendah KBO iaitu pada catatan 1.20 dan strikeout ketiga terbanyak sepanjang zaman. Pasukannya telah memenangi enam kejuaraan Korean Series dan seragam nombor #18 beliau telah disarakan oleh Kia Tigers.

## Pautan luar
* Career statistics and player information from Korea Baseball Organization
* 
*
Mengkuang perah

**Mengkuang perah**, **mengkuang bunga** atau **pandan ikan**, dengan nama saintifik *Benstonea affinis* (sin. *Pandanus aurantiacus*) ialah ialah spesies tumbuhan berbunga genus *[[Benstonea]]* dalam keluarga Pandaceae, yang biasa hidup di kawasan paya gambut dan tepian sungai. Tumbuhan ini menyebar di daratan Asia Tenggara termasuk Filipina, dan Indonesia bahagian barat.

## Penerangan

*Benstonea affinis* dicirikan dengan sinkarpa yang berkumpul dalam jambak menegak di hujung batang. Sinkarpa ini berbentuk bulat telur, lebih kurang sebesar telur ayam.

Daun-daunnya melengkung lampai, berduri, juga pada sisi bawah tulang daun, dengan duri berukuran kecil; sisi bawah daun ini berwarna keputih-putihan. Pepauhnya pula ramping, dengan hujung bak limas bersegi lima atau enam, dengan stigma menonjol di pucuk yang bak duri.

## Ekologi dan taburan

Mengkuang perah tumbuh di paya-paya gambut dan pertumbuhan tebingan, mulai dari ketinggian sekitar permukaan laut hingga lebih kurang 500&nbsp;m dari paras laut. Ia tercatat menyebar mulai dari Vietnam, Semenanjung Malaysia (termasuk Singapura), Sumatera, Borneo, dan Filipina.

## Lihat pula
* Mengkuang minyak
* Rasau-rasau
* Lais

## Rujukan

## Pautan luar
* Tropicos: ''Benstonea affinis'' (Kurz) Callm. & Buerki
* Plant List: ''Pandanus affinis'' Kurz
Sungai Dagen

**Sungai Dagen** () ialah sebatang sungai di Daerah Mukah, dalam negeri Sarawak, Malaysia. Sungai ini terletak di dalam zon pentadbiran Bahagian Mukah dan juga merupakan cabang sungai kepada Sungai Jebungan. Ia terletak kira-kira  ke arah timur dari ibu negara Malaysia, Kuala Lumpur.

## Sejarah
Nama sungai ini telah dipaparkan dalam peta terbitan *Directorate of Overseas Surveys Great Britain* dan Direktorat Pemetaan Negara Malaysia (kini dikenali sebagai Jabatan Ukur dan Pemetaan Malaysia) iaitu, *Sarawak & Sabah 1:50,000* siri T735 yang diterbitkan pada tahun 1960-an. Toponim bentuk muka bumi ini iaitu Sungai Dagen telah dimasukkan ke dalam pangkatan data geografi GeoNames pada 10 Februari 1994, dengan pengenal pasti dalam GeoNames iaitu 1776660. Nama lain bagi Sungai Dagen yang dicatatkan ialah Sungei Dagen sahaja.

## Ciri-ciri fizikal
Sungai Dagen berpunca di sekitar kawasan pertanian yang bertanah pamah di dalam Daerah Mukah, Sarawak. Punca bagi Sungai Dagen terletak lebih kurang 1.2 kilometer ke bahagian timur dari Kampung Jebungan. Aliran air Sungai Dagenkebanyakanya bakal mengalir ke arah barat daya untuk menuju ke penamatnya. Setibanya di penamat Sungai Dagen, sungai ini akan bercamtum dengan Sungai Nai untuk membentuk Sungai Jebungan. Muara bagi Sungai Dagen terletak di dalam kawasan perkampungan Kampung Jebungan, iaitu sebuah kampung dalam Daerah Mukah. 

Sungai Dagen mengalir sepanjang kira-kira  daripada hulu sungai sehingga hilir sungainya. Punca bagi Sungai Dagen terletak di ketinggian di antara  dari atas paras laut manakala muara sungai bagi Sungai Dagen pula terletak di ketinggian di antara  dari atas paras laut.

## Ciri-ciri lembangan
Sungai Dagen merupakan sebahagian daripada sistem lembangan Batang Mukah yang terletak di dalam Bahagian Mukah. Sungai Dagen juga merupakan anak sungai kepada Sungai Jebungan yang mengalir terus ke Batang Mukah. Kedudukan sungai ini terletak di antara Sungai Galeh dan Sungai Nai. 

Pemerhatian muka bumi oleh Pentadbiran Aeronautik dan Angkasa Kebangsaan (NASA) mendedahkan bahawa terdapat kira-kira lima ke 25 orang yang mendiami di sekitar kawasan lembah Sungai Dagen. Kawasan lembah Sungai Dagen dilitupi dengan kawasan perhutanan, petempatan manusia, dan pertanian. Petempatan yang berdekatan dengan Sungai Dagen ialah Kampung Jebungan, dan Kampung Tegak.

### Anak sungai
Sungai Dagen mempunyai sebatang cabang sungai yang mempunyai nama iaitu: 
* Sungai Ajo

## Lihat juga
* Sungai Galeh, anak sungai Sungai Jebungan berikutnya menuju ke hilir sungai
* Sungai Nai, anak sungai Sungai Jebungan berikutnya menuju ke hulu sungai

## Rujukan
Apnea tidur

**Apnea tidur** merupakan gangguan tidur yang melibatkan perhentian bernafas atau tempoh pernafasan cetek semasa tidur berlaku lebih kerap daripada biasa. Setiap jeda boleh berlangsung selama beberapa saat hingga beberapa minit dan ia berlaku berkali-kali dalam satu malam. Dalam bentuk yang paling biasa, perhentian pernafasan ini berikutan dengkuran kuat. Selepas pernafasan diteruskan, mungkin terdapat bunyi tercekik atau dengusan. Disebabkan gangguan tersebut mengganggu tidur normal, mereka yang terjejas mungkin terasa mengantuk atau letih pada siang hari. Gangguan ini mungkin menyebabkan hiperaktif atau masalah-masalah lain di kalangan kanak-kanak yang berada di sekolah.

Apnea tidur mungkin terbahagi kepada apnea tidur obstruktif yang melibatkan pernafasan terganggu disebabkan aliran udara tersumbat, apnea tidur pusat yang melibatkan penghentian nafas tidak sedarkan diri, atau gabungan kedua-duanya. Bentuk obstruktif merupakan bentuk yang paling biasa, dan faktor risikonya termasuklah berat badan berlebihan, sejarah keluarga yang pernah menghidap gangguan ini, alahan, saluran pernafasan yang kecil dan tonsil yang membesar. Sesetengah orang yang mengalami apnea tidur tidak menyedari bahawa mereka mempunyai keadaan tersebut. Dalam banyak kes ia mula-mula diperhatikan oleh ahli keluarga lain. Apnea tidur sering didiagnosis melalui pemerhatian tidur semalaman, dan lebih daripada lima episod gangguan mesti berlaku dalam masa sejam sewaktu masa tidur.

Rawatan untuk gangguan ini mungkin termasuk perubahan gaya hidup, pemakaian corong mulut, pemakaian alat pernafasan serta pembedahan. Perubahan gaya hidup untuk merawat gangguan ini mungkin termasuk pengelakkan alkohol, penurunan berat badan, pemberhentian merokok dan tidur dalam keadaan mengiring. Peranti pernafasan termasuk penggunaan mesin CPAP. Jika tidak dirawat, apnea tidur boleh meningkatkan risiko serangan jantung, strok, diabetes, kegagalan jantung, degupan jantung yang tidak teratur, obesiti, dan kemalangan jalan raya.

Apnea tidur jenis obstruktif menjejaskan 1 hingga 6% orang dewasa dan 2% daripada golongan kanak-kanak. Gangguan ini menjejaskan lelaki kira-kira dua kali lebih kerap berbanding perempuan. Walaupun orang pada sebarang umur boleh terjejas, ia berlaku paling kerap di kalangan mereka yang berumur 55 hingga 60 tahun. Apnea jenis pusat pula hanya menjejaskan kurang daripada 1% populasi manusia.  Sejenis apnea jenis pusat diterangkan dalam mitos Jerman tentang sumpahan Ondine melibatkan orang yang tidur akan lupa untuk bernafas.

## Rujukan
Agama di Oman

Walaupun kerajaan Oman tidak menyimpan statistik mengenai gabungan agama, statistik dari *[[CIA World Factbook]]* menyatakan bahawa penganut Islam berada dalam majoriti 95%, dengan Kristian, Hindu, Buddha, dan Yahudi kurang daripada 5%. Pegangan agama lain mempunyai nisbah 1% dan yang tidak bersekutu hanya 0.2%.

## Lihat juga

* Demografi Oman
* Islam di Oman

## Rujukan
Fentanil

**Fentanil** ialah sejenis opioid yang digunakan sebagai ubat sakit dan untuk pembiusan bersama dengan ubatan lain. Fentanil juga digunakan sebagai dadah rekreasi, selalunya dicampur dengan heroin atau kokain. Ia mempunyai masa mula tindakan yang pantas dan kesannya biasanya berkekal kurang daripada dua jam. Dari segi perubatan, fentanil diberi melalui suntikan, semburan hidung, tampalan kulit, atau diserap melalui pipi (transmukosa) sebagai lozeng atau tablet.

Kesan sampingan biasa termasuklah muntah, sembelit, sedasi, kekeliruan, halusinasi dan kecederaan yang berkaitan dengan koordinasi yang lemah. Kesan sampingan yang serius mungkin termasuk hipoventilasi (penurunan pernafasan), sindrom serotonin, tekanan darah rendah, ketagihan, atau koma. Fentanil berfungsi terutamanya dengan mengaktifkan reseptor μ-opioid. Ia adalah sekitar 100 kali lebih kuat daripada morfin, dan beberapa analog fentanil seperti karfentanil adalah sekitar 10,000 kali lebih kuat.

Fentanil pertama kali terhasil oleh Paul Janssen pada tahun 1960 dan diluluskan untuk kegunaan perubatan di Amerika Syarikat pada tahun 1968. Pada tahun 2015,  digunakan dalam penjagaan kesihatan secara global.  , fentanil ialah opioid sintetik yang paling banyak digunakan dalam perubatan. Tampalan fentanil untuk sakit kanser terkandung pada Senarai Ubat Penting Pertubuhan Kesihatan Sedunia. Pada 2016, fentanil dan analog-analognya adalah penyebab kematian yang disebabkan oleh keterlampauan dos yang paling kerap di Amerika Syarikat iaitu lebih daripada 20,000 orang, merangkumi kira-kira separuh daripada semua kematian yang berpunca dari penyalahgunaan opioid. Kebanyakan kematian ini disebabkan oleh fentanil yang terhasil secara haram.

Untuk satu vial per 100&nbsp;mikrogram, purata kos borong di negara membangun ialah 0.66 dolar AS pada tahun 2015. Pada 2017, harga di Amerika Syarikat ialah 0.49 dolar untuk jumlah yang sama. Di AS, tablet 800 mcg adalah 6.75 kali lebih mahal pada 2020 berbanding lozeng. Pada tahun 2017, ia adalah ubat ke-250 yang paling kerap dipreskripsi di Amerika Syarikat, dengan lebih daripada 1.7 juta preskripsi.

## Rujukan


## Pautan luar

*
Ekonomi Chad

**Ekonomi [[Chad]]** mengalami keterpencilan geografi negara yang terkurung daratan, kemarau, kekurangan infrastruktur dan kemelut politik. Kira-kira 85% penduduk bergantung kepada pertanian, termasuk penggembalaan ternakan. Daripada negara Francophone Afrika, Chad mendapat sekurang-kurangnya 50% manfaat daripada penurunan nilai mata wang mereka pada Januari 1994. Bantuan kewangan daripada Bank Dunia, Bank Pembangunan Afrika, dan sumber-sumber lain banyak ditujukan kepada peningkatan pertanian, terutamanya pengeluaran ternakan. Kerana kekurangan pembiayaan, pembangunan ladang minyak berhampiran Doba, yang asalnya dijangka siap pada tahun 2000, telah ditangguhkan sehingga 2003. Ia akhirnya dibangunkan dan kini dikendalikan oleh ExxonMobil. Dari segi keluaran dalam negara kasar, Chad menduduki tempat ke-147 di seluruh dunia dengan $11.051 bilion dolar setakat 2018.

## Lihat juga

* Chad

## Rujukan

## Pautan luar
* 
* Chad latest trade data on ITC Trade Map
* World Bank – Chad-Cameroon Pipeline Project
Lira

:

**Lira** (turunan kata Latin *[[:en:Ancient_Roman_units_of_measurement#Weight|lībra]]*, simbol: **₤** atau **L**) adalah nama mata wang pernah digunakan negara Itali, San Marino dan Kota Vatikan. Istilah ini berasal dari nilai setimbangan perak murni; di beberapa negara kata *lira* dan *[[pound]]* digunakan seerti.

Negara-negara yang menggunakan lira sebagai mata wang adalah Turki (Lira Turki). Lira beransur tamat digunakan di Itali beralih kepada euro yang rasmi dalam Kesatuan Eropah pada 1 Januari 1999 dengan kadar pertukaran 1 ECU bersamaan  lira sebelum ditetapkan pada kadar 1:1 di hari-hari berikutnya; peredaran serentak duit syiling dan kertas Euro dimulakan pada 1 Januari 2002 sebelum pengedaran matawang lira berhenti pada tanggal 1 Mac tahun sama.

## Rujukan
Sungai Paleng

**Sungai Paleng** () ialah sebatang sungai di Daerah Mukah, dalam negeri Sarawak, Malaysia. Sungai ini terletak di dalam zon pentadbiran Bahagian Mukah dan juga merupakan cabang sungai kepada Batang Mukah. Ia terletak kira-kira  ke arah timur dari ibu negara Malaysia, Kuala Lumpur.

## Sejarah
Sungai Paleng pertama kali dipaparkan dalam peta topografi yang bernama *Sarawak 1928* yang diterbitkan pada tahun 1928, dengan label nama "S. Paleng". Peta ini diterbitkan oleh Jabatan Ukur Negeri-negeri Melayu Bersekutu dan Negeri-negeri Selat untuk Kerajaan Sarawak. Toponim bentuk muka bumi ini iaitu Sungai Paleng telah dimasukkan ke dalam pangkatan data geografi GeoNames secara rasmi pada 12 Ogos 2023. Pengenal pasti Sungai Paleng dalam GeoNames ialah 12547929. Nama lain bagi Sungai Paleng yang dicatatkan ialah Sungei Paleng sahaja.

## Ciri-ciri fizikal
Sungai Paleng berpunca di kawasan perhutanan dara yang bertanah pamah di sekitar kawasan perkampungan Kampung Penakub Cina Bazaar dalam Daerah Mukah, Sarawak. Pergerakan Sungai Paleng adalah kebanyakan ke bahagian timur laut untuk bercamtum dengan Batang Mukah dan mengalir terus ke Laut China Selatan sebagai penamat Sungai Paleng. Muara bagi Sungai Paleng terletak lebih kurang  ke bahagian barat daya dari kawasan perkampungan Kampung Tegak. Punca bagi Sungai Paleng terletak di ketinggian di antara  dari atas paras laut manakala muara sungai bagi Sungai Paleng pula terletak di ketinggian di antara  dari atas paras laut.

## Ciri-ciri lembangan
Sungai Paleng merupakan sebahagian daripada sistem lembangan Batang Mukah yang terletak di dalam Bahagian Mukah. Kedudukan sungai ini dalam Batang Mukah terletak di antara Sungai Tega dan Sungai Betuan.

Pemerhatian muka bumi oleh Pentadbiran Aeronautik dan Angkasa Kebangsaan (NASA) mendedahkan bahawa terdapat kira-kira lima ke 25 orang yang mendiami di sekitar kawasan lembah Sungai Paleng. Kawasan lembah Sungai Paleng dilitupi dengan kawasan perhutanan, petempatan manusia, pengangkutan, pengangkutan dan pertanian. Petempatan yang berdekatan dengan Sungai Paleng termasuk Kampung Tegak, Kampung Penakub Cina Bazaar, dan Kampung Penekup Indah.

## Lihat juga
* Sungai Tega, anak sungai Batang Mukah berikutnya menuju ke hilir sungai
* Sungai Betuan, anak sungai Batang Mukah berikutnya menuju ke hulu sungai

## Rujukan
Referendum perlembagaan Korea Selatan 1972

Sebuah referendum perlembagaan telah diadakan di Korea Selatan pada 21 November 1972. Presiden Park Chung-hee telah menggantung perlembagaan dan membubarkan Perhimpunan Kebangsaan pada bulan Oktober. Kerja bermula hampir serta-merta pada perlembagaan baru. Produk siapnya, Perlembagaan Yushin, ialah sebuah dokumen yang sangat autoritarian yang meluaskan kuasa presiden secara dramatik dan membenarkannya bertanding untuk tempoh enam tahun tanpa had. Untuk semua maksud dan tujuan, dokumen itu menumpukan semua kuasa tadbir di tangan Park.

Menurut angka rasmi, dokumen baharu itu telah diluluskan oleh 92.3% pengundi, dengan peratusan keluar mengundi sebanyak 91.9%. Penggunaan perlembagaan tersebut bermula selepas pengumuman keputusan referendum rasmi yang membawa kepada Republik Keempat Korea Selatan.

## Keputusan

### Mengikut wilayah

## Rujukan
Hi! PARIS

**Hi! PARIS** ialah organisasi yang berpangkalan di Paris yang mempromosikan pendidikan, penyelidikan dan inovasi dalam bidang kecerdasan buatan (AI) dan analisis data. Kerja Hi! PARIS merangkumi penyelidikan dalam keselamatan AI teknikal dan etika AI, advokasi dan sokongan untuk mengembangkan bidang penyelidikan keselamatan AI.

Ia telah dicipta pada tahun 2020 oleh HEC Paris dan Institut polytechnique de Paris. Pada Julai 2021, Inria telah menjadi rakan kongsi.

## Penyelidikan
Pusat ini tertumpu terutamanya pada dua topik: AI & Data untuk perniagaan dan AI & Data untuk masyarakat. Syarikat seperti Schneider Electric menyokong aktiviti penyelidikan.

## Aktiviti
Selain aktiviti penyelidikan, pusat ini juga menganjurkan sekolah musim panas dan hackathon.

## Nota kaki

## Pautan luar

*
Rampasan kuasa 12 Disember

**Rampasan kuasa 12 Disember** () atau "**Pemberontakan Tentera 12.12**" ialah rampasan kuasa tentera yang berlaku pada 12 Disember 1979 di Korea Selatan.

Tentera Republik Korea Mejar Jeneral Chun Doo-hwan, komander Perintah Keselamatan Pertahanan, bertindak tanpa kebenaran daripada Pemangku Presiden Choi Kyu-hah, mengarahkan penahanan Jeneral Jeong Seung-hwa, Ketua Turus Tentera ROK, atas dakwaan penglibatan dalam pembunuhan bekas Presiden Park Chung-hee.

Selepas penangkapan Jeong, Rejimen ke-29 Divisyen ke-9, bersama-sama dengan Briged 1 Pasukan Khas dan Briged Pasukan Khas Ketiga, menyerang pusat bandar Seoul untuk menyokong Kumpulan Keselamatan Ibu Kota ke-30 dan ke-33 yang setia kepada Chun, kemudian beberapa siri konflik tercetus di ibu negara. Dua daripada sekutu Jeong, Mejar Jeneral Jang Tae-wan (Komander Perintah Keselamatan Ibu Kota Tentera Darat) dan Mejar Jeneral Jeong Byeong-ju (Komander Komander Peperangan Khas Tentera Darat), turut ditangkap oleh tentera pemberontak. Mejar Kim Oh-rang, pembantu kem Jeong Byeong-ju, terbunuh semasa pertempuran itu.

Menjelang pagi keesokan harinya, Kementerian Pertahanan dan Ibu Pejabat Tentera Darat semua telah diduduki. Chun dan rakan-rakan lulusan Akademi Tentera Korea kelas ke-11, seperti Mejar Jeneral Roh Tae-woo, komandan jeneral Divisyen Infantri ke-9, dan Mejar Jeneral Jeong Ho-yong, bertanggungjawab ke atas tentera Korea. Chun telah disokong dalam rampasan kuasa dan penyatuan kuasa berikutnya oleh kelab persendirian yang berkuasa pegawai tentera yang dipanggil *Hanahoe*.

Rampasan kuasa pada 12 Disember dan rampasan kuasa 17 Mei menamatkan Republik Keempat Korea Selatan dan membawa kepada penubuhan Republik Kelima Korea Selatan . Rampasan kuasa tersebut, di samping Pembunuhan Beramai-ramai Gwangju, adalah alasan utama penahanan Chun pada 1995 oleh pentadbiran Kim Young-sam.

## Lihat juga

* Rampasan kuasa 17 Mei
* Pemberontakan Demokratik Gwangju
* Sejarah Korea Selatan
* Pergerakan 30 September

## Rujukan
Lahir mati

**Lahir mati** atau **kelahiran mati** biasanya ditakrifkan sebagai kematian janin dalam lingkungan masa 20 hingga 28 minggu kehamilan. Hasilnya, bayi yang dilahirkan tidak ada sebarang tanda kehidupan. Kelahiran mati boleh mengakibatkan perasaan bersalah atau kesedihan pada ibu. Istilah ini berbeza dengan keguguran, yang merupakan kehilangan janin pada awal peringkat kehamilan, dan kelahiran hidup yang melibatkan bayi dilahirkan dalam keadaan hidup, walaupun ia mungkin mati selepas itu.

Selalunya punca lahir mati tidak diketahui. Terdapat pelbagai punca yang berkaitan termasuk komplikasi kehamilan seperti pra-eklampsia dan komplikasi kelahiran, masalah dengan plasenta atau tali pusat, kecacatan kelahiran, jangkitan seperti malaria dan sifilis, serta tahap kesihatan ibu yang kurang baik. Antara faktor-faktor risiko lain termasuklah umur ibu yang melebihi 35 tahun, merokok, penggunaan dadah, penggunaan teknologi pembiakan berbantu, dan kehamilan pertama. Kelahiran mati mungkin disyaki apabila tiada pergerakan janin dirasai. Pengesahan keadaan bayi dapat dilakukan melalui ultrabunyi.

Pencegahan seluruh dunia bagi kebanyakan kelahiran mati boleh dilakukan dengan penambahbaikan sistem kesihatan. Kira-kira separuh daripada kelahiran mati berlaku semasa bersalin, dan hal ini lebih biasa berlaku di negara membangun berbanding negara maju. Selain itu juga, bergantung pada sejauh mana tempoh kehamilan, ubat-ubatan boleh digunakan untuk memulakan kelahiran, ataupun sejenis pembedahan yang dikenali sebagai "pendilatan dan pengosongan" boleh dijalankan. Selepas kelahiran mati, wanita berisiko lebih tinggi untuk kelahiran mati pada kandungan seterusnya; bagaimanapun, kebanyakan kehamilan berikutnya tidak mempunyai masalah yang sama. Kemurungan, kesulitan dari segi kewangan dan keretakan hubungab keluarga merupakan antara beberapa komplikasi yang diketahui yang berlaku selepas peristiwa janin lahir mati.

Di seluruh dunia pada tahun 2015 terdapat kira-kira 2.6 juta kelahiran mati yang berlaku selepas 28 minggu kehamilan (anggaran 1 per 45 kelahiran). Perkara ini berlaku paling kerap di negara membangun, terutamanya Asia Selatan dan Afrika Sub-Sahara. Di Amerika Syarikat setiap 167 kelahiran akan ada satu kes kelahiran mati. Kadar kelahiran mati telah menurun, walaupun lebih perlahan sejak tahun 2000-an.

## Rujukan